b'\n_START_ARTICLE_\nI\xc4\x8dirgu bojla\n_START_PARAGRAPH_\nI\xc4\x8dirgu bojla ali \xc4\x8drgobilja (starobolgarsko \xd0\xa7\xd0\xa0\xd0\xac\xd0\x93\xd0\x9e\xd0\x91\xd0\xab\xd0\x9b\xd0\xaf, bolgarsko \xd0\xb8\xd1\x87\xd0\xb8\xd1\x80\xd0\xb3\xd1\x83 \xd0\xb1\xd0\xbe\xd0\xb8\xd0\xbb\xd0\xb0, i\xc4\x8dirgu boila) je bil visok dr\xc5\xbeavni funkcionar v Prvem bolgarskem cesarstvu. Bil je poveljnik garnizije v bolgarski prestolnici in za vladarjem in kavhanon tretja najpomembnej\xc5\xa1a oseba v dr\xc5\xbeavi. V mirnem \xc4\x8dasu je imel diplomatske funkcije. Po nekaterih podatkih je osebno poveljeval oddelku 400 te\xc5\xbekih konjenikov.\n_START_SECTION_\nIzvor\n_START_PARAGRAPH_\nPo Veselinu Be\xc5\xa1eljevu je beseda i\xc4\x8dirgu tur\xc5\xa1ko-altajskega izvora in pomeni notranji. Po mnenju drugih beseda izhaja iz kavka\xc5\xa1ke besede i\xc4\x8dirho, ki pomeni lokostrelec._NEWLINE_Iz nagrobnega napisa, ki so ga odkrili med izkopavanji v Preslavu, je razvidno, da je i\xc4\x8dirgu bojla Mosti\xc4\x8d slu\xc5\xbeil pod cesarjema Simeonom I. Velikim (vladal 893-927) in Petrom I. (vladal 927-969). Neimenovan i\xc4\x8dirgu bojla je omenjen na Filipijskem napisu, ki je nastal med vladanjem carja Presijana (vladal 836-852).'